OpenLLM-France/wikimedia huggingface dataset:
# Oleòmetre

Un oleòmetre és un areòmetre dissenyat per a determinar la densitat dels olis o dels líquids oleaginosos. Són coneguts els oleòmetres de Lefevre i de Laurot.

## Referències

* ↑ «Oleòmetre». Gran Enciclopèdia Catalana. Barcelona: Grup Enciclopèdia Catalana.
Equipament de laboratori de química :
# Nyctophilus

Nyctophilus és un gènere de ratpenats de la família dels vespertiliònids. El grup conté quinze espècies, que són:
* Ratpenat orellut de la terra d'Arnhem Nyctophilus arnhemensis
* Ratpenat orellut de Queensland Nyctophilus bifax
* Nyctophilus corbeni
* Nyctophilus daedalus
* Ratpenat orellut de Geoffroy Nyctophilus geoffroyi
** Subespècie Nyctophilus geoffroyi geoffroyi
** Subespècie Nyctophilus geoffroyi pacificus
** Subespècie Nyctophilus geoffroyi pallescens
* Ratpenat orellut de Gould Nyctophilus gouldi
* N. holtorum
* Nyctophilus heran
* Nyctophilus howensis
* Nyctophilus major
* Ratpenat orellut de dents petites Nyctophilus microdon
* Ratpenat orellut papú Nyctophilus microtis
* Nyctophilus nebulosus
* Ratpenat orellut de Timor Nyctophilus timoriensis
* Nyctophilus sherrini
* Nyctophilus shirleyae
* Ratpenat orellut pigmeu Nyctophilus walkeri

## Referències

* D.E. Wilson & D.M. Reeder, 2005: Mammal Species of the World: A Taxonomic and Geographic Reference. Third Edition. The Johns Hopkins University Press, Baltimore
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Oscar Clark

Oscar Clark (Atlanta, 20 de febrer de 1989) és un ciclista estatunidenc, professional des del 2010 i actualment a l'equip Holowesko-Citadel Racing Team.

## Palmarès

* 2012
** Vencedor d'una etapa a la Volta a la Xina I
* 2013
** Vencedor d'una etapa a la Fletxa del sud
* 2016
** 1r a The Reading 120
* 2014
** Vencedor d'una etapa a l'USA Pro Cycling Challenge
* 2015
** Vencedor d'una etapa al San Dimas Stage Race
* 2016
** 1r al Cascade Classic i vencedor d'una etapa
** 1r al Tour d'Alberta
** Vencedor d'una etapa al Tour de Utah

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Olustee

Olustee és un poble dels Estats Units a l'estat d'Oklahoma. Segons el cens del 2000 tenia 680 habitants.

## Demografia

Segons el cens del 2000, Olustee tenia 680 habitants, 250 habitatges, i 185 famílies. La densitat de població era de 316,3 habitants per km².
Dels 250 habitatges en un 42,8% hi vivien nens de menys de 18 anys, en un 55,6% hi vivien parelles casades, en un 13,6% dones solteres, i en un 26% no eren unitats familiars. En el 23,6% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,16.
Per edats la població es repartia de la següent manera: un 33,5% tenia menys de 18 anys, un 8,2% entre 18 i 24, un 24,3% entre 25 i 44, un 21,6% de 45 a 60 i un 12,4% 65 anys o més.
L'edat mediana era de 33 anys. Per cada 100 dones de 18 o més anys hi havia 86,8 homes.
La renda mediana per habitatge era de 25.125 $ i la renda mediana per família de 28.375 $. Els homes tenien una renda mediana de 24.500 $ mentre que les dones 20.893 $. La renda per capita de la població era de 10.189 $. Entorn del 19,5% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olustee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Olustee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Olvi

Olvi és una empresa de cervesa i refrescos finlandesa fundada el 1878. Actualment posseeix el 18,7% de la quota de mercat de begudes a Finlàndia, fet que la converteix en l'empresa més gran del sector.
Entre les seves filials, A. Le Coq és la segona companyia de begudes més gran d'Estònia i Volfas Engelman és la tercera companyia de begudes a Lituània. Olvi també té negocis a Letònia (Cēsu alus) i Belarús (Lidskae Pivа). El maig de 2021, Olvi va adquirir una quarta part de la cerveseria més gran de Dinamarca A/S Bryggeriet Vestfyen. Després de la invasió russa d'Ucraïna del 2022, Olvi va anunciar que deixava d'exportar a Rússia i abandonava Belarús.

## Referències

* ↑ «volfas engelman in a sentence - volfas engelman sentence». [Consulta: 19 abril 2023].
* ↑ «Olvi vetäytyy Valko-Venäjältä ja lopettaa viennin Venäjälle sekä peruuttaa tulosohjeistuksensa vuodelle 2022 | Olvi». [Consulta: 19 abril 2023].
# Ougrée

Ougrée (en való Ougreye) és un nucli del municipi de Seraing, a la província de Lieja de la regió valona de Bèlgica, situada al marge dret del Mosa. Abans la reorganització administrativa de 1976 era un municipi independent. Des de l'1 de gener del 1977 el barri de Sclessin, al marge esquerre del riu va fusionar amb la ciutat de Lieja, i Ougrée amb Seraing.

## Història

Des del segle IX i fins a l'ocupació i annexió a França a la fi del segle xvii era un exclavat del Principat de Stavelot-Malmedy. El poble rural a l'inici del segle xix es va desenvolupar en suburbi industrial, quan Carles Hubert Quirini-Goreux el 1809 va crear una foneria que més tard va esdevenir la Fabrique de Fer d'Ougrée i John Cockerill hi va explotar mines de carbó, dos alts forns, tancats definitivament el 2005 La coqueria creada per Cockerill, darrera testimoni d'un passat d'indústria pesant, va tancar a la fi de juny del 2014.
Després d'un segle i mig d'indústria pesant, i pol·luint, després del dol per al tancament, el poble cerca una nova vida, més verd, sense negar el seu patrimoni industrial. S'espera molt de la reobertura de l'antiga llínia ferroviària de mercaderies 125a com a línia de rodalia i integrar el barri dins de la zona metropolitana de Lieja.

## Monuments i curiositats

* El antics «Tallers centrals» (Ateliers Centraux) de Cockerill
* La sala d'espectacles de Trasenster

## Fills i filles predilectes d'Ougrée

* Gilbert Bodart (1962), futbolista
* Claude Eerdekens (1948), polític
* Michaël Goossens (1973), futbolista
* Laurette Onkelinx (1958), política
* Michel Preud'homme (1959), futbolista, entrenador

## Referències

* ↑ Remiche, Jean (ed.) et alii. Administration du Patrimoine Culturel. Le patrimoine monumental de la Belgique: Wallonie, (en francès). volum 8. Lieja: Pierre Mardaga, 1980. ISBN 9782802100317.
* ↑ «Copies de la demande de permission du 27 mars 1809 pour l'établissement d'une fonderie en fer à Ougrée par Charles Hubert Etienne Joseph Quirini-Goreux.» (en francès). Archives de l'Etat à Liège, 1809. [Consulta: 4 març 2016].
* ↑ Pasquasy, François. Les Hauts Fourneaux d'Ougrée Histoire d'une usine à fonte. Éditeur Céfal, 2008, p. 320. ISBN 978-2-87130-265-0.
* ↑ «La direction annonce la fermeture de la cokerie d'Ougrée d'ici fin juin» (en francès). La Libre Belgique, 3 juin 2014.
* ↑ Bodeux, Philippe «Liège: la reconversion d'Ougrée est en route». Le Soir, 31-10-2015.
# Oscar Landa

Oscar Emil Landa (Stavanger, 15 d'agost de 1993) és un ciclista noruec, professional des del 2013 fins al 2016.

## Palmarès

* 2015
** 1r al Gran Premi Viborg
** Vencedor d'una etapa al Circuit des plages vendéennes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Josep Vila i Abelló

Josep Vila i Abelló (Marsella, 25 de juny de 1938 - 25 d'agost de 2021) fou un economista i polític reusenc nascut a França.
Fou membre del Grup del Partit Popular Europeu durant la 5a legislatura entre l'abril i el juliol de 2004, formant part de la Comissió de Política Regional, Transports i Turisme i de la Delegació per a les Relacions amb els països de l'Amèrica Central i Mèxic.
Fill de pares catalans, nascut a Marsella, tot i que es va criar a Reus, i llicenciat en Ciències Econòmiques per la Universitat de Barcelona el 1962, fou Inspector Financer i Tributari per oposició el 1977, i Màster en Estudis Humanístics, per la Universitat Abat Oliba, CEU, el 2014.
Membre del Col·legi d'economistes de Catalunya des de l'any 1965, va començar la seva trajectòria professional com a inspector d'Hisenda. Posteriorment, va treballar per a l'assessoria jurídica del Banc Industrial de Catalunya, més endavant absorbit per Banca Catalana. Des de 1983 va exercir d'assessor fiscal en l'Oficina de Barcelona del Fons de garantia de dipòsits en Entitats Bancàries. També, va ser membre del Consell d'Administració de Ràdio Televisió Espanyola triat pel Senat de les Corts Espanyoles, president del Consell d'Administració de la cadena de televisió Euronews, amb seu a Lió, des de 1996 fins a 2004 i eurodiputat pel PPE al Parlament Europeu l'any 2004.
També va ser patró de la Fundació Teatre Fortuny de Reus i va exercir-hi els càrrecs de president i vicepresident. Per la seva relació amb aquesta ciutat, l'any 2017 la Fundació Gresol li va atorgar el Premi Gaudí al Reusenc il·lustre.
El 1980, va ser el pregoner de la Festa Major de Sant Pere de Reus. A més, va ser guanyador, juntament amb Carles Calleja, d'un premi promogut per la Cambra de Comerç de Reus sobre l'economia de Reus i el Camp de Tarragona i d'un guardó Premi Gaudí- Gresol.

## Referències

* ↑ «José Vila Abelló». Eurodiputados Parlamento Europeo. Parlament Europeu. [Consulta: 12 desembre 2022].
* 1 2 3 4 «Es mor l'economista reusenc Josep Vila i Abelló». Reus Digital, 26-08-2021. Arxivat de l'original el 12 de desembre 2022 [Consulta: 12 desembre 2022].
* 1 2 3 «Reus acollirà el 8 de juny l'11a edició dels Premis Gaudí Gresol a la Notorietat i l'Excel·lència: Reusenc Il·lustre Josep Vila». XI Premis Gaudí Gresol. Reus.cat, 25-05-2017. [Consulta: 12 desembre 2022].
* ↑ «Homenatge pòstum a l'impulsor de la Comissió de Sèniors del Col·legi d’Economistes de Catalunya Josep Vila Abelló». Col·legi d'economistes de Catalunya, 05-04-2022. [Consulta: 12 desembre 2022].
# Bryan Nauleau

Bryan Nauleau (Les Sables-d'Olonne, Vendée, 17 de març de 1988), és un ciclista francès, professional des del 2013 i actualment membre de l'equip Direct Énergie. Combina la carretera amb la pista.

## Palmarès en pista

* 2009
** Campió de França en persecució per equips
* 2010
** Campió de França en persecució per equips
* 2015
** Campió de França en persecució per equips

## Palmarès en ruta

* 2010
** 1r al Circuit du Mené i vencedor d'una etapa
* 2011
** 1r als Boucles de la Marne
* 2012
** 1r als Tres dies de Cherbourg i vencedor d'una etapa
* 2013
** Vencedor d'una etapa als Boucles de la Marne

### Resultats al Tour de França

* 2015. 157è de la classificació general

### Resultats a la Volta a Espanya

* 2014. Abandona (7a etapa)
* 2016. 146è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Llibreta

* No s'ha de confondre amb Quadernet.
Un quadern (també quadernet, quadern de notes, llibreta per castellanisme etc.) és un llibre de fulls en blanc, ratllats o quadriculats que s'usa per a prendre notes, dibuixar, etc. Va ser inventat en 1920 per l'australià J.A. Birchall, que fou el primer a ajuntar diversos papers i unir-los a un tros de cartolina, en lloc de deixar-los com un munt de fulls solts. Encara que molta gent usa llibretes, aquestes són més comunament associades amb els estudiants, que solen dur quaderns per a apuntar les notes de les diferents assignatures.
Els artistes usen sovint grans quaderns que inclouen amplis espais de paper en blanc per a poder dibuixar. Els advocats són també coneguts per usar quaderns grans que solen portar paper ratllat i són apropiats per a usar-se en taules i escriptoris. Les ratlles horitzontals d'aquests quaderns poden ser més o menys amples permetent més o menys línies d'escriptura. Els periodistes prefereixen quaderns de mida petita (notes de premsa), que són de bon portar i de vegades usen la taquigrafia per a prendre notes. Els científics i altres investigadors usen quaderns de laboratori per a documentar els seus experiments. Les notes d'aquests quaderns són sovint de quadrícula per a facilitar el traçat de dades.
Amb freqüència és més barat comprar quaderns d'espiral, és a dir, enquadernat per mitjà d'una espiral de filferro que travessa les tapes i els fulls per unes perforacions a un costat. Una altra forma possible d'enquadernació és la d'usar cola per a ajuntar les pàgines. Avui dia és freqüent que els quaderns tinguen una línia de perforació a una banda dels fulls perquè puguen ser separats fàcilment. En els quaderns d'espiral també es poden arrancar els fulls fàcilment però deixant una marca desigual en la part del full que s'esquinça amb les anelles.
Des del segle XX s'han fet molts intents d'integrar la simplicitat de les llibretes amb la capacitat d'edició i recerca dels ordinadors. Per a això van aparèixer els PDA, integrant menuts indicadors de cristall líquid amb una capa sensitiva al contacte per a entrar gràfics i text escrit. Els tablet PC són considerablement més grans i proporcionen més espai d'escriptura i navegació.

## Vegeu també

* Taquigrafia
* Moleskine
* Enquadernació amb espiral
Viccionari
# Llista de governants de Còrsega

Llista de governants de Còrsega:

## Referències

* ↑ «Llista de governants de Còrsega». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Història de Còrsega
# Ospitalepea

Ospitalepea (en francès i oficialment L'Hôpital-Saint-Blaise) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb les comunes de Mitikile-Larrori-Mendibile i Sohüta a l'oest i Barkoxe al sud. La comuna és travessada per l'Aucet, afluent del gave d'Oloron.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 139 | 159 | 156 | 116 | 201 | 200 | 187 | 182 | 172 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 164 | 157 | 159 | 156 | 172 | 153 | 144 | 138 | 125 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 121 | 130 | 134 | 130 | 119 | 96 | 92 | 78 | 73 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 77 | 82 | 74 | 64 | 76 | 74 | - | - | - |
| 2019 | - | - | - | - | - | - | - | - |

## Història

L'Hôpital Saint-Blaise deu el seu nom a Ospital amb el significat de "casa gran", fundada a partir d'un establiment de l'orde dels cavallers hospitalaris que servia en el Camí de Santiago. Els canonges de l'abadia de Sainte-Christine en l'alt de Somport van construir a mitjan segle xii un "hospital de la misericòrdia" del que ha sobreviscut l'església classificada com a Patrimoni de la Humanitat juntament amb altres monuments de segments del Camí francès.

## L'església de Saint-Blaise

Construïda en pedra ocre, l'església de Saint-Blaise és un edifici religiós declarat monument històric en 1888, que presenta una barreja dels estils arquitectònics de l'Art romànic navarrès i de l'art hispanomusulmà. Conservada des del segle xii, en l'edifici destaquen els seus profunds finestrals adornats amb escultures, els seus arcs polilobulats i la seva cúpula octogonal que suportada per columnes entrellaçades recorda en la seva geometria a la columnata de la Mesquita de Còrdova.

## Enllaços externs

* Església de Saint-Blaise al web de tourisme-pays-basque.fr Arxivat 2007-10-08 a Wayback Machine.
# PBP

PBP té els següents significats:
* París-Brest-París, cursa ciclista històrica de França
* Proteïnes fixadores de penicil·lina (del seu nom en anglès Penicillin Binding Proteins), grup de proteïnes que es caracteritzen per la seva afinitat a la penicil·lina
* Ficobiliproteïna (del seu nom en anglès Phycobiliprotein), holoproteïna present en cianobacteris i determinades algues
* pbp també és el codi ISO 639-3 del badyara, llengua parlada a Guinea i Guinea Bissau
# PBM

PBM té els següents significats:
* Paul Bird Motorsport, equip de motociclisme del Regne Unit
* Joc per correu (de l'acrònim en anglès de Play By Mail), modalitat de joc que utilitza el correu per posar en contacte els jugadors
* PBM (format) (del seu nom en anglès Portable Bitmap), format d'imatge digital dissenyat per facilitar l'intercanvi de fitxers
# PBS Malta

Public Broadcasting Services Limited, també coneguda com PBS Malta, és la companyia de radiodifusió pública de la República de Malta. Va ser fundada en 1975 com Xandir Malta i usa la denominació actual des del setembre de 1991. Actualment gestiona tres emissores de ràdio i dos canals de televisió, finançats a través d'un impost específic i publicitat.
Malta és membre de la Unió Europea de Radiodifusió des de 1970.

## Història

En 1934 l'arxipèlag de Malta, aleshores una colònia britànica, va inaugurar la seva primera emissora de ràdio gràcies a un acord amb el grup britànic Rediffusion Ltd. Les emissions del servei van començar l'11 de novembre de 1935. D'altra banda, la televisió maltesa va començar les seves emissions el 29 de setembre de 1962 sota una concessió similar. Aquesta situació es va mantenir fins al 8 de gener de 1973, quan Ràdio Malta va quedar sota control de l'Autoritat de Radiodifusió de Malta.
Al desembre de 1974, Malta es va convertir en una república independent i el govern va nacionalitzar tant la radiodifusió pública com les telecomunicacions. Per a això es va crear una companyia de telefonia, Telemalta Corporation, en la qual estava integrada l'empresa de radiodifusió Xandir Malta, responsable de la ràdio i televisió públiques. Sota la nova gestió va haver un augment de la programació en idioma maltès i de la producció pròpia.
El setembre del 1991, Xandir Malta va sortir de l'estructura de la companyia telefònica i es va convertir en una empresa pública independent, batejada com Public Broadcasting Services Malta. El grup té vocació de servei públic, amb l'objectiu de protegir la producció local i les dues llengües oficials de l'estat maltès.

## Serveis
### Ràdio

PBS gestiona tres cadenes nacionals de ràdio.
* Radju Malta: Programació generalista amb butlletins informatius i espais de servei públic. Emet en maltès i anglès.
* Radju Malta 2: Ofereix música tradicional maltesa i les sessions del Parlament de Malta.
* Magic Malta: Radiofórmula amb èxits musicals en anglès.

### Televisió

PBS gestiona dos canals de televisió generalistes, amb sengles versions en alta definició.
* TVM: També coneguda com Television Malta, ofereix una programació generalista en maltès i anglès. Va començar les seves emissions en 1962.
* TVM2: Emet programes documentals, esdeveniments culturals i esdeveniments esportius. Va ser inaugurada en 2012.

## Referències

* ↑ «About PBS» (en inglés). Public Broadcasting Services. Arxivat de l'original el 4 de mayo de 2013. [Consulta: 14 maig 2013].
* ↑ «Channel 22 becomes TVM 2» (en inglés). Times of Malta. [Consulta: 14 maig 2013].
# Parc nacional de Kaeng Krachan

El parc nacional de Kaeng Krachan o simplement Kaeng Krachan (en tailandès แก่ง กระจาน) és el parc nacional més gran de Tailàndia. Es troba a la Tailàndia Central, a la frontera amb Birmània, a tocar la reserva natural de Tanintharyi. Té una extensió de 2.914,70 km² i va ser declarat el 1981 com el 28è parc nacional del país. És un parc popular, ja que es troba a la rodalia del poble turístic de Hua Hin.
El parc abasta una part dels districtes de Nong Ja Plong, Kaeng Krachan i Tha Yang a la província de Phetchaburi, i Hua Hin a la província de Prachuap Khiri Khan. Es compon principalment de selva en el pendent oriental de les muntanyes de Tenasserim. El punt més elevat es troba a 1.200 metres sobre el nivell del mar. Els rius Pranburi i Phetchaburi tenen els seus naixents dins del parc. El Phetchaburi es troba embassat per la represa de Kaeng Krachan construïda el 1966 sobre el lateral est del parc. La mateixa crea un llac de 46,5 km².
El parc originalment tenia una superfície de 2.478 km², però el desembre de 1984 va ser ampliat per a incloure la zona veïna entre les províncies de Phetchaburi i Prachuap Khiri Khan. La matança d'elefants és un problema important al parc, i les autoritats no han pogut controlar els caçadors furtius. S'ha assenyalat que algunes persones relacionades amb l'administració del parc estan involucrades en el comerç de marfil.

## Galeria d'imatges

* Martes flavigula
* Trachypithecus obscurus
* Arachnothera magna
* Pycnonotus flavescens
* Halcyon coromanda

## Referències

* ↑ Vasa Sutthipibul et al. (Hrsg.): National parks in Thailand. National Park, Wildlife and Plant Conservation Department, Bangkok 2006, ISBN 974-286087-4
* ↑ Biswajit Roy Chowdhury, Buroshiva Dasgupta, Indira Bhattachrya, Stephen Elliott, Nigel Hicks, WWF Malaysia: Natural Wonders of Asia, the finest National Parks of India, Thailand, the Philippines & Malaysia. New Holland Publishers Ltd, 2004. ISBN 1843307723
* ↑ «noname (wild) at Kaeng Krachan National Park». Arxivat de l'original el 2014-05-29. [Consulta: 26 gener 2016].
* ↑ Elephant slaughter: The gangs get bold
* ↑ «5 park officials wanted for poaching elephants - Witness 'saw carcass burnt' at Kaeng Krachan (Thailand)». Arxivat de l'original el 2013-08-23. [Consulta: 26 gener 2016].

## Enllaços externs

* Wildlife, atraccions i mapes del Parc nacional de Kaeng Krachan
* thaibirding.com al Parc nacional de Kaeng Krachan
* Visitar el Parc nacional de Kaeng Krachan
# Parc nacional de Burabai

El Parc Nacional de Burabai (en kazakh: Бураба́й мемлекетті́к ұлтты́қ табиғи́ паркі́) és un parc natural del Kazakhstan localitzat en el districte de Burabai, província d'Akmolà sota jurisdicció directa del President del Govern.
En ser una àrea protegida, les activitats econòmiques i lúdiques estan prohibides d'acord amb la legislació vigent de les reserves naturals.

## Història i estatus

El parc va ser establert el 1898 com a paratge natural. El 1920 va ser nacionalitzat i declarat ciutat balneari d'importància nacional. El 1935 va ser organitzat com a "parc nacional de la reserva natural de Burabai" fins al 1951, any en el qual es va establir una zona boscosa.
Al maig de 1997, es va aprovar una moció governamental en la qual el bosc es passaria a declarar natural i la gestió del mateix passaria a estar gestionat per l'Estat. En el 2000 amb la sanció de la moció Núm. 1246 del 12 d'agost es construeix el parc nacional amb una superfície de 83.511 ha, de les quals 47.600 són de bosc.
El 2010 la superfície aconsegueix una extensió de 129.935 ha. de les quals 370 són terres ermes.

## Geografia
### Climatologia

La temperatura mitjana al gener és de -16℃ i al juliol de +19℃. La precipitació mitjana ronda els 300 mm anuals. Pel que fa a les nevades, aquestes arriben a un gruix d'entre 25 i 35 cm i tenen una durada des de novembre a abril.

### Flora i fauna

Dins dels límits es troben 757 varietats de plantes, de les quals 119 estan protegides i dotze es troben en la Llista Vermella. El bosc compta amb un 65% de pinàcies, 31% de bedolls, 3% de pollancres i un 1% d'arbustos. A la zona també és freqüent trobar bolets comestibles.
A causa de la diversitat de la flora, la fauna és abundant: íntegrament es poden trobar 305 espècies animals, sent un 36% de la diversitat salvatge del Kazakhstan.

## Referències

* ↑ «History of Burabay's status». Arxivat de l'original el 2015-11-19. [Consulta: 20 octubre 2016].
* ↑ Burabay National Natural Park- the perl of Kazakhstan
* ↑ «Climate characteristics and its influence on the ecosystem». Arxivat de l'original el 2015-11-24. [Consulta: 20 octubre 2016].
* 1 2 welcome to Kazakhstan
* ↑ «bolets». Arxivat de l'original el 2015-11-23. [Consulta: 20 octubre 2016].

## Enllaços externs

* List of national parks of Kazakhstan Arxivat 2017-03-21 a Wayback Machine.
* Official site of the Burabay National Park